無敵艦隊敗陣以前，伊利莎伯已有殖民海外之意。公元一五八四年，詔遣羅利爵士將行險者至洛亞諾克島，以經營埔頭。越三年，糧盡援絕，卒歸國焉。是時另有男女百餘人，攜其子女，如斯島並舍之。然所鄰之土著，不喜外擾，乃頻襲之。總督韋約翰因返英國求援，然是時無敵艦隊寇犯，遂延越三年，方復還焉。惜乎為時已晚，全鎮之民，咸失所縱，或云悉為土著所殺，或曰融於土著之中，然其實莫可知焉。